હિંમતનગરથી નિકળેલી શહિદયાત્રા બાયડના તેનપુર ખાતે આવનાર હોઈ પાસના આગેવાન હાર્દિક પટેલે દોઢ વર્ષના લાંબા અંતરાલ બાદ ફરી તેનપુરમાં પગ મુક્યો હતો. દોઢ વર્ષ અગાઉ તેનપુર ખાતેની સભામાં પાટીદાર આંદોલન દરમિયાન ચાલુ સભાએ હાર્દિક સામે અરેસ્ટ વોરંટ જારી થતાં હાર્દિકને ભાગવું પડ્યું હતું. થોડોક સમય સુધી ગુમ રહ્યા બાદ હાર્દિકના વકિલે હેબીયર્સ કોપર્સ પણ દાખલ કરી હતી. શહિદયાત્રા પ્રસંગે ફરી તેનપુરમાં પગ મુકતાં જ હાર્દિક પટેલે મુખ્યમંત્રી વિજય રૂપાણીના વિદેશ પ્રવાસ અને ભાજપના નારાજ ધારાસભ્યોને લઈને ચર્ચાસ્પદ નિવેદન આપી વિવાદ છંછેડ્યો છે.